หุ้น BEAUTY ทำจุดต่ำสุดในรอบปีนี้
ถ้าถามว่าหุ้นตัวไหนขึ้นมากสุดในหลายปีที่ผ่านมา BEAUTY จะเป็นหนึ่งในนั้น รู้ไหมว่าบริษัทเครื่องสำอางบริษัทนี้มีมูลค่ามากถึง 6 หมื่นล้านบาท ถามว่า 6 หมื่นล้านบาทใหญ่ขนาดไหน? คำตอบคือ ใหญ่เกือบ 2 เท่าของ บริษัทการบินไทย แต่งานเลี้ยงอาจจะมีวันเลิกรา
16 พ.ค. 2561

หุ้น BEAUTY ทำจุดต่ำสุดในรอบปีนี้ / โดย ลงทุนแมน
ถ้าถามว่าหุ้นตัวไหนขึ้นมากสุดในหลายปีที่ผ่านมา
BEAUTY จะเป็นหนึ่งในนั้น
รู้ไหมว่าบริษัทเครื่องสำอางบริษัทนี้มีมูลค่ามากถึง 6 หมื่นล้านบาท
ถามว่า 6 หมื่นล้านบาทใหญ่ขนาดไหน?
คำตอบคือ ใหญ่เกือบ 2 เท่าของ บริษัทการบินไทย
แต่งานเลี้ยงอาจจะมีวันเลิกรา
วันนี้หุ้น BEAUTY ปิดที่ 19.40 บาท
เป็นการปรับตัวลดลงถึง 7% ภายในวันเดียว
และราคานี้เป็นราคาที่ต่ำสุดในรอบปี
เรามาดูผลประกอบการย้อนหลังของบริษัท บิวตี้ คอมมูนิตี้ (BEAUTY) กันก่อน
ปี 2558 กำไรอยู่ที่ 402 ล้านบาท
ปี 2559 กำไรอยู่ที่ 656 ล้านบาท
ปี 2560 กำไรอยู่ที่ 1,229 ล้านบาท
ในประเทศไทยบริษัทเครื่องสำอางที่มีกำไรมากสุด คือ บริษัทมิสทีน
บริษัทมิสทีนปี 2559 มีกำไรอยู่ที่ 1,254 ล้านบาท
แปลว่าตอนนี้บริษัท BEAUTY เกือบเป็นบริษัทเครื่องสำอางที่ใหญ่สุดในประเทศไทยแล้ว
ล่าสุดผลประกอบการไตรมาส 1 ของบริษัท บิวตี้ คอมมูนิตี้ (BEAUTY)
กำไรสุทธิอยู่ที่ 282 ล้านบาท เติบโตขึ้นจากปีที่แล้ว 41%
ถ้าดูคร่าวๆ ก็น่าจะบอกได้ว่าบริษัทยังมีการเติบโตเมื่อเทียบกับปีที่แล้ว
อย่างไรก็ตาม ไตรมาสนี้กำไรของบริษัทลดลงมากเมื่อเทียบกับไตรมาสสุดท้ายของปีที่แล้ว
ดังนั้นสิ่งที่เกิดขึ้นอาจยังไม่พอกับการคาดหวังของนักลงทุน
การคาดหวังของนักลงทุนมากขนาดไหน?
เมื่อเราลองมาดูมูลค่าบริษัท BEAUTY เมื่อเทียบกับกำไร
กำไรปีที่แล้ว 1,229 ล้านบาท มูลค่าบริษัทของ BEAUTY 62,500 ล้านบาท
มูลค่าของบริษัทจะเท่ากับ กำไรรวมกันทั้งหมด 50.8 ปี
แน่นอนว่านักลงทุนย่อมคาดหวังกำไรที่โตก้าวกระโดดในอนาคต
ถ้ากำไรเท่าเดิมแล้วต้องรอ 50 ปี ทุกคนคงไม่รอ
ดังนั้นเมื่อการเติบโตน้อยกว่าที่คาดก็อาจจะทำให้ราคาตกลง
สิ่งที่เกิดขึ้นก็คือ ในช่วงเวลาที่เหลือของปี BEAUTY จะทำได้ดีขนาดไหน
ถ้านักท่องเที่ยวจีนมาซื้อครีม ซื้อลิปสติก ของ BEAUTY มากกว่าเดิม ก็จะทำให้กำไรโตได้อีก และราคาหุ้นก็น่าจะขึ้นไปอีก
แต่ถ้าคนจีนเริ่มหมดความนิยมในสินค้าของ BEAUTY ทำให้กำไรไม่โตก้าวกระโดด
จุดนี้ก็อาจจะเป็นเพียงแค่จุดเริ่มต้นของสิ่งที่กำลังจะเกิดขึ้น..
บทความนี้ไม่ได้ชี้นำให้ซื้อหรือขายหุ้นตัวนี้ การลงทุนมีความเสี่ยงโปรดศึกษาข้อมูลก่อนตัดสินใจลงทุนทุกครั้ง
----------------------
<ad> เล่นหุ้นแล้วไม่ได้ดั่งใจ ลองมาดูเฟอร์นิเจอร์ดีไซน์หรูมีคุณภาพ
ขอแนะนำ 'งานไม้ ที่เป็นได้มากกว่าเฟอร์นิเจอร์'
อุด-ทะ-ยาน [ut-tha-yan] เฟอร์นิเจอร์งานไม้ของกลุ่มคนที่เรียกตัวเองว่าเป็น 'Wood Slab Enthusiasts' หรือ 'ผู้ที่รักในงานไม้แผ่นเดียว' โดยให้ความสําคัญและคุณค่าของการคงรูปทรงธรรมชาติ ผสมผสานกับการออกแบบที่ทันสมัย
ติดต่อสอบถามข้อมูลเพิ่มเติมได้ที่ Tel: 09-242424-71 / Line ID: @utthayandesign / FB & IG: Utthayan / Website: 
----------------------
Reference
-